अजय देवगन बेटे संग स्विमिंग पूल में कर रहे थे मस्ती, काजोल ने शेयर की Photo  
काजोल ने इंस्टाग्राम पर शेयर की अजय देवगन की फोटो
फोटो में स्वीमिंग पूल में दिखाए दिए अजय देवगन
काजोल की फोटो सोशल मीडिया पर हुई वायरल
बॉलीवुड एक्ट्रेस काजोल  (Kajol) इन दिनों अपने पति अजय देवगन और बच्चों के साथ छुट्टियां बिता रही हैं.काजोल (Kajol) ने फैमिली वेकेशन की कई फोटोज  सोशल मीडिया पर भी शेयर की हैं. काजोल और उनके परिवार की इन फोटोज ने सोशल मीडिया पर खूब सुर्खियां बटोरी हैं. हाल ही में एक्ट्रेस काजोल ने अपने हिल स्टेशन ट्रिप की एक फोटो इंस्टाग्राम पर शेयर की है. इस फोटो में उनके पति व बॉलीवुड के दिग्गज एक्टर अजय देवगन (Ajay Devgn) और उनका बेटा युग स्विमिंग पूल में नजर आ रहे हैं. काजोल (Kajol) की फोटो से ऐसा लग रहा है मानो अजय देवगन अपने परिवार के साथ हिल स्टेशन पर काफी सुकून का समय बिता रहे हैं.

Thinking about all this glory surrounding us ..... somewhere in the mountains.
A post shared by  Kajol Devgan (@kajol) on Jun 29, 2019 at 1:16am PDT

बॉलीवुड की 'अंजली' यानी काजोल (Kajol) ने इस फोटो को इंस्टाग्राम पर साझा करते हुए लिखा 'इन पहाड़ों में भी रहते हुए यहां फैली महिमा के बारे में सोच रहे हैं.' सोशल मीडिया पर शेयर हुई इस फोटो में अजय देवगन (Ajay Devgn) कुछ सोचते हुए नजर आ रहे हैं तो वहीं उनका बेटा स्वीमिंग पूल में रहते हुए खूब मस्ती भरे अंदाज में दिखाई दे रहा है. काजोल की इस फोटो में बैकग्राउंट भी बहुत खूबसूरत है. फोटो में चारों और फैली हुई हरियाली और ऊंचे-ऊंचे पहाड़ हर किसी को आकर्षित कर रहे हैं. इस फोटो से पहले भी काजोल ने अपने परिवार की एक फोटो इंस्टाग्राम पर शेयर की थी. इस फोटो में काजोल, अजय देवगन उनकी बेटी न्यासा और बेटा युग चारों साथ नजर आ रहे थे. 
Grumbles, rumbles and potato chips....... road trip. Finally! 
A post shared by  Kajol Devgan (@kajol) on Jun 26, 2019 at 9:42am PDT

फिल्म 'बेखुदी' से अपने एक्टिंग करियर की शुरुआत करने वाली काजोल (Kajol) ने फिल्म इंडस्ट्री को कई यादगार फिल्में दी हैं. इनमें 'दिल वाले दुल्हनिया ले जाएंगे' (DDLJ) और 'बाजीगर' (Baajigar) जैसी सुपर-डुपर हिट फिल्‍में शामिल हैं.. एक्टर शाहरुख खान (Shah Rukh Khan) के साथ उनकी जोड़ी को फिल्‍मी पर्दे पर बेहद पसंद किया गया. इन दोनों की ज्यादातर फिल्में एक साथ काफी हिट रहीं. वहीं अजय देवगन जल्‍द फिल्म 'तानाजी: द अनसंग वॉरियर' (Taanaji: The Unsung Warrior) में दिखाई देने वाले हैं.